Á morgun á strákurinn minn , Bjartur Elías sitt fyrsta afmæli og að sjálfsögðu er mamman búin að liggja sveitt yfir Pinterest í leit af skemmtilegum hugmyndum . Á morgun kemur fjölskyldan okkar í smá kökuboð og ég vona að ég nái að standast mínar eigin væntingar því mig er búið að hlakka of mikið til að fá að halda fyrsta afmælið . Þar sem að hann er þó bara að verða eins árs eru engar kröfur af hans hálfu varðandi skreytingar svo þá fær mamman að velja . Hugmyndin er sú að hafa þetta bara nokkuð krúttlegt og myndin af fyrstu kökunni er það sem stefnan er sett á enda elskar Bjartur öll dýr . Þetta er líka skreyting sem ég ætti vel að ráða við , enda ekkert kökukremsvesen . Ég hef verið að versla inn hluti fyrir afmælið héðan og þaðan , sumt af netinu t.d. svona silfraðar stafablöðrur , en svo sá ég þær til í Söstrene í vikunni sem hefði verið fínt að vita á sínum tíma . Dúskaskrautið hér að ofan er frá Minimo.is , ásamt svart hvíta skrautinu og 1 árs stuttermabolnum . Ég á reyndar til eitt heimatilbúið dúskaskraut sem ég mun nota enda fór heilt kvöld í að búa það til : ) Svo dreymir mig um að föndra eina afmæliskórónu í dag en við þurfum að sjá hvernig dagurinn fer . Það er víst ekki nóg að bjóða upp á skreytingar , fólkið þarf líka að borða … . Eigið góða helgi : )